Aladin Šišić
Aladin Šišić (sündinud 28. septembril 1991 Cazinis) on Bosnia ja Hertsegoviina jalgpallur, kes mängib poolkaitsjana Bosnia ja Hertsegoviina kõrgliiga klubis FK Sarajevo. 2013–2014 mängis ta Eesti Meistriliiga klubis JK Tallinna Kalev (31 liigamängu ja kaheksa väravat). Aastatel 2014–2016 mängis ta Sloveenia kõrgliiga klubis NK Domžale. Alates 2016. aastast on ta mänginud Bosnia ja Hertsegoviina kõrgliigas, kuni 2018. aastani Doboj Kakanj FK Mladostis ja seejärel Sarajevos. Hooajal 2018–19 tuli ta Sarajevoga riigi meistriks.